als_Latn dik_Latn sag_Latn
Partia Social Demokrate e Skënder Gjinushit do të ketë tre deputetë të majtë në krye të listave të saj.
Ish-deputeti socialist Tom Doshi do të kryesojë listën e PSD-së në qarkun e Shkodrës Doshi ka kohë që bën fushatë në këtë qark, madje prezenca e tij në garë i bën shumë interesante zgjedhjet.
Në krye të listës së PS-së është ministri i Jashtëm, Ditmir Bushati, në krye të listës së LSI-së është deputeti Agron Çela, ndërsa i pari i listës së PDIU-së është një sipërmarrës i njohur, shkodrani Sait Fishta.
Duket se aleati tradicional i Partisë Socialiste ka mundur të bindë edhe një socialist që të kandidojë me siglën e tij. Mjeku Ylli Ziçishti, deputeti socialist i qarkut të Korçës, do të jetë i pari i listës së PSD-së në qarkun e Gjirokastrës. Ziçishti ishte një nga deputetët që mbeti jashtë listës së rikandidimit të Partisë Socialiste. Ziçishti, të cilin të gjithë deputetët e Kuvendit e thërrasin “doktor”, duket se ka mbështetje në këtë qark.
Ndërsa kreu i PSD-së, Skënder Gjinushi, do të jetë i pari i listës në qarkun e Tiranës, por ajo që bie në sy është numri dy i listës. Ajo është Mirela Ferracaku, deputetja aktuale e Kuvendit të Shqipërisë, e cila zëvendësoi kreun e Kristian Demokratëve, Mark Frroku.
Por, edhe pse me tre deputetë në listat e saj, PSD-ja nuk u regjistrua në zgjedhje si parti parlamentare. Kreu i saj, Skënder Gjinushi, ka arritur të mbledhë mbi 9600 firma të votuesve të saj, siç e kërkon Kodi Zgjedhor për partitë që garojnë më vete në zgjedhjet parlamentare.
Pak ditë më parë, gjatë një interviste në “News 24”, kreu i PSD-së konfirmoi kandidaturën e Tom Doshit në krye të listës së qarkut të Shkodrës për partinë që ai drejton. Ai dha edhe arsyet se përse e kishte përfshirë në listat e PSDsë një ish-deputet socialist në krye të qarkut të Shkodrës.
“Po, ai është kapolista, është i pari në listën e Shkodrës, kandidaturë më të mirë s’mund të gjenim. Ka treguar që ka mbështetje, di t’ua rikthejë mandatin që ka marrë nga njerëzit. E vë në shërbim të njerëzve. Është nga figurat më të pranuara elektoralisht dhe i ka qëndruar besnik mandatit të majtë më shumë se disa të majtë tradicionalë. Nuk ka lëvizur si disa sa nga e djathta, në qendër, e pastaj majtas”, u shpreh Gjinushi.
QARKU TIRANË
Skënder Gjinushi
Mirela Ferracaku
Florian Taçi
Ermira Dema
Izet Mena
Zhaneta Harka
Klorida Bodlli
Lorenc Peti
Dritan Bytyçi
Henri Deçka
Shpresa Bardulla
Klajd Ferraj
Nevila Bejleri
QARKU SHKODËR
Tom Doshi
Gledis Çeliku
Jetmira Rraboshta
Suada Selimaj
Pal Marku
Pjetër Gjergji
Andi Hallunaj
Ylja Fili
Kristjana Kovaçi
Edison Gjonaj
Ditjer Draga
QARKU GJIROKASTËR
Ylli Ziçishti
Marsela Çilotaj
Kiço Shukallari
Esmeralda Taçi
Ledjan Çilotaj
als_Latn als_Latn als_Latn als_Latn als_Latn als_Latn als_Latn als_Latn als_Latn bem_Latn eus_Latn tur_Latn kmr_Latn oci_Latn gaz_Latn sun_Latn epo_Latn als_Latn ltz_Latn als_Latn glg_Latn tur_Latn als_Latn swh_Latn bos_Latn als_Latn oci_Latn fur_Latn als_Latn fuv_Latn mlt_Latn umb_Latn epo_Latn isl_Latn als_Latn als_Latn oci_Latn uzn_Latn tur_Latn swe_Latn